তেজপুৰ লোকসভা সমষ্টিত প্ৰাৰ্থিত্ব লাভৰ পৰা বঞ্চিত বিজেপিৰ সাংসদ ৰাম প্ৰসাদ শৰ্মাৰ ক্ষোভ এতিয়াও আঁতৰা নাই। বিজেপিৰ দলীয় কাৰ্যসূচীৰ পৰা নিজকে আঁতৰাই ৰখা সাংসদগৰাকীৰ অসন্তুষ্টিৰ প্ৰতিফলন ঘটিল শনিবাৰে গহপুৰত মোডীৰ সভাত।
টিকট লাভৰ পৰা বঞ্চিত সাংসদ আৰ পি শৰ্মা শনিবাৰে উপস্থিত নাথাকিল প্ৰধান মন্ত্ৰী নৰেন্দ্ৰ মোদীৰ গহপুৰৰ বৃহৎ নিৰ্বাচনী সভাত। দলীয় সূত্ৰই জানিব দিয়া মতে, শনিবাৰৰ নিৰ্বাচনী সভালৈ দলৰ তৰফৰ পৰা সাংসদগৰাকীক আনুষ্ঠানিক নিমন্ত্ৰণ দিয়া হৈছিল যদিও তেওঁ সভাত উপস্থিত নাথাকিল।
ইপিনে, সভালৈ নিমন্ত্ৰণৰ সন্দৰ্ভত সাংসদ আৰ পি শৰ্মাই নিজে এতিয়ালৈকে কোনোধৰণৰ মন্তব্য ৰাজহুৱাভাৱে প্ৰকাশ কৰা নাই।
উল্লেখ্য যে তেজপুৰ লোকসভা সমষ্টিৰ বাবে বিজেপিৰ প্ৰদেশ কমিটিৰ তৰফৰ পৰা প্ৰেৰণ কৰা প্ৰাৰ্থী পেনেলত তেওঁৰ নাম অন্তৰ্ভুক্ত নকৰা বুলি অভিযোগ তুলি সাংসদ আৰ পি শৰ্মাই বিজেপিৰ প্ৰাথমিক সদস্যৰ পৰা পদত্যাগ কৰাৰ কথা ঘোষণা কৰিছিল।
ইয়াৰ পাছতে প্ৰধান মন্ত্ৰী নৰেন্দ্ৰ মোদীয়ে তেওঁৰ পদত্যাগ গ্ৰহণ নকৰা বুলি জানিবলৈ দি শৰ্মাই বিজেপি দল ত্যাগ নকৰে বুলি মন্তব্য কৰিছিল।
আনহাতে, পুৰণি বিজেপি সদস্যসকলক লৈ ২৩ মে'ৰ পাছৰ পৰা বিজেপি দলটো নতুনকৈ গঠন কৰাৰ কথা ঘোষণা কৰিছিল সাংসদগৰাকীয়ে। ইপিনে, শনিবাৰৰ নিৰ্বাচনী সভাত আৰ পি শৰ্মাৰ অনুপস্থতি থকা কথাটোৱে বিভিন্ন মহলত চৰ্চা লাভ কৰিছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
